CELEX: 62012CA0060
Language: el
Date: 2013-11-14 00:00:00
Title: Υπόθεση C-60/12: Απόφαση του Δικαστηρίου (τμήμα μείζονος συνθέσεως) της 14ης Νοεμβρίου 2013 [αίτηση του Vrchní soud v Praze (Τσεχική Δημοκρατία) για την έκδοση προδικαστικής αποφάσεως] — διαδικασία σχετική με την εκτέλεση χρηματικής ποινής επιβληθείσας στον Marián Baláž (Αστυνομική και δικαστική συνεργασία σε ποινικές υποθέσεις — Απόφαση-πλαίσιο 2005/214/ΔΕΥ — Εφαρμογή της αρχής της αμοιβαίας αναγνώρισης επί χρηματικών ποινών — «Δικαστήριο που έχει δικαιοδοσία ειδικά σε ποινικές υποθέσεις» — To «Unabhängiger Verwaltungssenat» στο αυστριακό δίκαιο — Φύση και έκταση του ελέγχου που ασκεί το δικαστήριο του κράτους μέλους εκτέλεσης)

11.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/5
            
         Απόφαση του Δικαστηρίου (τμήμα μείζονος συνθέσεως) της 14ης Νοεμβρίου 2013 [αίτηση του Vrchní soud v Praze (Τσεχική Δημοκρατία) για την έκδοση προδικαστικής αποφάσεως] — διαδικασία σχετική με την εκτέλεση χρηματικής ποινής επιβληθείσας στον Marián Baláž
   (Υπόθεση C-60/12) (1)
   
   (Αστυνομική και δικαστική συνεργασία σε ποινικές υποθέσεις - Απόφαση-πλαίσιο 2005/214/ΔΕΥ - Εφαρμογή της αρχής της αμοιβαίας αναγνώρισης επί χρηματικών ποινών - «Δικαστήριο που έχει δικαιοδοσία ειδικά σε ποινικές υποθέσεις» - To «Unabhängiger Verwaltungssenat» στο αυστριακό δίκαιο - Φύση και έκταση του ελέγχου που ασκεί το δικαστήριο του κράτους μέλους εκτέλεσης)
   2014/C 9/07
   Γλώσσα διαδικασίας: η τσεχική
   
      Αιτούν δικαστήριο
   
   Vrchní soud v Praze
   
      Διάδικοι στην υπόθεση της κύριας δίκης
   
   Marián Baláž
   
      Αντικείμενο
   
   Αίτηση προδικαστικής αποφάσεως — Vrchní soud v Praze — Ερμηνεία του άρθρου 1, στοιχείο α', σημείο iii, της αποφάσεως-πλαισίου 2005/214/ΔΕΥ του Συμβουλίου, της 24ης Φεβρουαρίου 2005, σχετικά με την εφαρμογή της αρχής της αμοιβαίας αναγνώρισης επί χρηματικών ποινών (ΕΕ L 76, σ. 16) — Έννοια του δικαστηρίου που έχει δικαιοδοσία ειδικά σε ποινικές υποθέσεις — «Unabhängiger Verwaltungssenat» στο αυστριακό δίκαιο — Έννοια της «ευκαιρίας να δικαστεί» ένα πρόσωπο από δικαστήριο κατά το άρθρο 1, στοιχείο α', σημείο iii, της αποφάσεως-πλαισίου — Περιεχόμενο
   
      Διατακτικό
   
   
               1)
            
            
               Η έννοια «δικαστήριο που έχει δικαιοδοσία ειδικά σε ποινικές υποθέσεις» του άρθρου 1, στοιχείο α', περίπτωση iii, της αποφάσεως-πλαισίου 2005/214/ΔΕΥ του Συμβουλίου, της 24ης Φεβρουαρίου 2005, σχετικά με την εφαρμογή της αρχής της αμοιβαίας αναγνώρισης επί χρηματικών ποινών, όπως τροποποιήθηκε με την απόφαση-πλαίσιο 2009/299/ΔΕΥ του Συμβουλίου, της 26ης Φεβρουαρίου 2009, συνιστά αυτοτελή έννοια του δικαίου της Ένωσης και έχει την έννοια ότι σε αυτήν εμπίπτει κάθε δικαστήριο που εφαρμόζει διαδικασία η οποία συγκεντρώνει τα ουσιώδη χαρακτηριστικά ποινικής διαδικασίας. Το Unabhängiger Verwaltungssenat in den Ländern (Αυστρία) ικανοποιεί τα κριτήρια αυτά, οπότε πρέπει να θεωρηθεί ότι εμπίπτει στην εν λόγω έννοια.
            
         
               2)
            
            
               Το άρθρο 1, στοιχείο α', περίπτωση iii, της αποφάσεως-πλαισίου 2005/214, όπως τροποποιήθηκε με την απόφαση-πλαίσιο 2009/299, έχει την έννοια ότι ένα πρόσωπο πρέπει να θεωρηθεί ότι είχε την ευκαιρία να δικαστεί από δικαστήριο που έχει δικαιοδοσία ειδικά σε ποινικές υποθέσεις στην περίπτωση κατά την οποία, πριν ασκήσει την προσφυγή του, υποχρεώθηκε να ακολουθήσει διοικητική διαδικασία πριν την κίνηση ένδικης διαδικασίας. Η δικαιοδοσία του δικαστηρίου αυτού να εξετάσει την υπόθεση πρέπει να είναι πλήρης τόσο ως προς τη νομική εκτίμηση όσο και ως προς την αξιολόγηση των πραγματικών περιστατικών.
            
         
      (1)  ΕΕ C 109 της 14.4.2012.